Не маглі абмінуць сваёй увагай вучні і настаўнікі экалагічную тэму. Вывучэннем прыроды роднага краю, а менавіта ласасёвых рыб, займаюцца варнянскія школьнікі ўжо не першы год. Рабіць гэта на высокім узроўні дапамагло адкрыццё на базе ўстановы адукацыі Рэспубліканскага ласасёвага цэнтра. Інтэрактыўнае падарожжа з ласосем нікога не пакінула абыякавым. Не засталіся ўбаку дзеці і ад іншых праблем жывой прыроды. “Экалагічны брэйн-брынг”, праведзены І.В.Багдановіч, акцыя-конкурс “Кармушка для птушкі” дазволілі актуалізаваць веды школьнікаў пра сезонныя змены ў жыцці птушак, стварылі ўмовы для фарміравання ў навучэнцаў уменняў і навыкаў прыродаахоўнай дзейнасці, дазволілі кожнаму праявіць клопат пра птушак.